google/wiki40b huggingface dataset:
रामेसेस द्वितीय

अभियान और युद्ध

अपने शासन काल की शुरुआत में रामेसेस ने कई अभियान और युद्ध किये ताकि मिस्र के खोये हुए प्रांत दुबारा मिस्र के अधीन हो। रामेसेस ने कुछ विद्रोह रोके नूबिया के और लीबिया को अपने अधीन किया। प्रसिद्ध कादेश के युद्ध से हमें उसके युधानिती के बारे में पता चलता है।

समुद्री लूटेरों के विरुद्ध युद्ध

रामेसेस के शासन काल के दुसरे वर्ष ही समुद्री लूटेरे जिन्हें मिस्र वासी समुद्र के लोग या शेर्दन कहते थे उन्होंने मिस्र में लूटपाट शुरू कर दी। यह लूटेरे कौन थे इस बारे में अधिक जानकारी नहीं है पर विद्वानों के अनुसार ये लूटेरे भूमध्य सागर के थे। रामेसेस ने इन लूटेरो के विरुद्ध अभियान शुरू किया जो बाद में सफल साबित हुआ। यह लूटेरे फिर मिस्र की सेना में आ गई और कई सैन्य अभियानों में इन्होने रामेसेस का साथ दिया।

सीरिया का प्रथम अभियान

अपने शासन काल के चौथे वर्ष रामेसेस ने सीरिया पर आक्रमण किया, वहाँ उसने कनान देश पर आक्रमण किया और विजय पाई। वह कनान के राजकुमार को बंदी बनाकर अपने साथ मिस्र ले गया। फिर रामेसेस ने अमुर्रू नाम के हित्तिते साम्राज्य के प्रांत को अपने अधीन कर लिया।

सीरिया का दूसरा अभियान

अपने पहले अभियान के सफल होने के बाद रामेसेस ने अपने शासन काल के पाँचवे वर्ष पर कादेश नगर पर हमला किया जो हित्तिते साम्राज्य का अधीन था पर पहले सेती प्रथम के अधीन था। हित्तिते साम्राज्य भी तैयार था और उसने भी एक बड़ी सेना के साथ हमला किया। यह युद्ध कादेश के युद्ध के नाम से प्रसिद्ध हुआ। हित्तिते साम्राज्य का राजा मुवाताल्ली द्वितीय ने अपने पड़ोस के १९ राज्य के साथ रामेसेस के विरुद्ध एक संघ बना लिया था, वही रामेसेस ने भी अपने कई मित्र राज्यों की सेना के साथ कदेश [आर हमला बोल दिया। रामेसेस ने अपनी सेना ४ टुकडियो में बाट राखी थी जिनका नाम था रा,पिताह,अमुन और सेत | रामेसेस स्वयं अमुन टुकड़ी में था और उसने चारो टुकडियो को कादेश के चारो तरफ फ़ैल जाने को कहा ताकि कादेश को घेर कर हमला कर सके पर हित्तिते सेना ने सीधे रा टुकड़ी पर हमला कर दिया और उसे नष्ट कर दिया और फिर अमुन टुकड़ी पर| क्युकी रामेसेस ने अपनी सेना को टुकडियो में बात रखा था इसीलिए अकेली रा टुकड़ी हित्तिते सेना के सामने टिक नहीं पाई और अमुन टुकड़ी का भी यही हाल हुआ पर रामेसेस बाख गया और उसने वीरता से लड़ाई की और बचे हुए सैनिको के सहारे हित्तिते सेना को भगा दिया। मुवाताल्ली ने दुबारा एक बड़ी सेना भेजी पर रामेसेस की एक खास टुकड़ी नारिन ने अचानक से हित्तिते सेना पर हमला कर उन्हें वापस खदेड़ दिया
अगले दिन दुबारा युद्ध हुआ, दोनों ही पक्षों ने कई हथियार और रथो का उपयोग किया इस युद्ध में पर दोनों को ही काफी हानि हुई और कोई भी पक्ष नहीं जीता।

सीरिया का तीसरा अभियान

मिस्र के उत्तर में केवल कनान ही रामेसेस के अधीन था और सिरिया हित्तिते साम्राज्य के अधीन था। हित्तिते साम्राज्य के साथ मिलकर कनान के राजकुमार ने विद्रोह शुरू कर दिया मिस्र के विरुद्ध जिस कारण रामेसेस को दुबारा सीरिया जाना पड़ा| रामेसेस के शासन काल के ७वे वर्ष वह सीरिया गया और इस बार उसने हित्तिते सेना को परास्त कर दिया। इस अभियान के दौरान रामेसेस ने अपनी सेना को २ टुकड़ी में बाट दिया, एक का नेतृत्व वह खुद कर रहा था और उसरी टुकड़ी नेतृत्व उसने अपने पुत्र अमुन-हेर-खेपेशेफ़ को दिया और उसने शासु काबिले को हराते हुए मृत सागर और सिर पर्वत अपने अधीन किया। फिर अमुन-हेर-खेपेशेफ़ ने मोआब राज्य जीता। रामेसेस ने यरुशलम को जीतते हुए आगे बड़ा और मोआब के राज्य में पहोचा जहा उसने अपनी सेना को सम्मिलित करते हुए दमिश्क और फिर उपी नगर पर विजय प्राप्त कर सीरिया पर अपना शासन शुरू किया।
सनाउल्ला ज़हरी

वे एक पाकिस्तानी राजनेता एवं पाकिस्तान के प्रांत बलोचिस्तान के मुख्यमंत्री थे।
कामिला शम्सी

प्रारंभिक जीवन और शिक्षा

शम्सी का जन्म पत्रकार और संपादक मुनीज़ा शम्सी के  यह  हुआ था और वह बेगम जहाँआरा हबीबुल्लाह की पोती हैं।   उसे कराची लाया गया जहाँ उसने कराची ग्रामर स्कूल में पढ़ाई की ।   वह हैमिल्टन कॉलेज से रचनात्मक लेखन में बीए,  और मैसाचुसेट्स एमहर्स्ट विश्वविद्यालय में कवियों और लेखकों के लिए एमएफए कार्यक्रम से एक एमएफए,  जहां वह कश्मीरी कवि आगा शाह अली से प्रभावित थी।  2007 में, वह लंदन चली गईं और अब वह यूके और पाकिस्तान की दोहरी नागरिक हैं।

व्यवसाय

शम्सी ने अपना पहला उपन्यास, इन द सिटी बाय द सी , कॉलेज में रहते हुए लिखा था और यह 1998 में प्रकाशित हुआ था जब वह 25 वर्ष की थी।   इसे यूके में जॉन लेवेलिन राइस प्राइज के लिए चुना गया,  और शम्सी को 1999 में पाकिस्तान में साहित्य के लिए प्रधान मंत्री पुरस्कार मिला।     २००० में उनका दूसरा उपन्यास, साल्ट एंड सैफरन , जिसके बाद उन्हें ऑरेंज के २१ वीं सदी के २१ लेखकों में से एक के रूप में चुना गया।     उनके तीसरे उपन्यास, कार्टोग्राफी (२००२) को व्यापक रूप से आलोचकों की प्रशंसा मिली और यूके में जॉन लेलेविलेन रोड्स पुरस्कार के लिए चुना गया।   कार्टोग्राफी और उनके अगले उपन्यास, ब्रोकन वर्सेस (2005), ने पाकिस्तान में एकेडमी ऑफ़ लेटर्स से पैट्रास बोखारी पुरस्कार जीता है।     उनके पांचवें उपन्यास बर्न शैडोज़ (२००९) को फ़िक्शन  लिए ऑरेंज पुरस्कार के लिए शॉर्टलिस्ट किया गया और उन्होंने फिक्शन के लिए एंस्फ़ील्ड-वुल्फ बुक अवार्ड जीता।   ए स्टोन इन ए गॉड (2014) को 2015 वाल्टर स्कॉट पुरस्कार  और बैली विमेंस प्राइज़ फ़िक्शन के लिए चुना गया था।   उनके सातवें उपन्यास, होम फायर को 2017 के बुकर पुरस्कार के लिए लंबे समय से सम्मानित किया गया,  और 2018 में फिक्शन के लिए महिला पुरस्कार जीता ।  
2009 में, कामिला शम्सी ने ऑक्सफैम के ऑक्स-टेल्स प्रोजेक्ट के लिए लघु कहानी "द डेजर्ट टोरसो" - 38 लेखकों द्वारा लिखी गई यूके की कहानियों के चार संग्रह का दान किया।  उनकी कहानी वायु संग्रह में प्रकाशित हुई थी।   वह 2011 के जयपुर लिटरेचर फेस्टिवल में शामिल हुईं , जहाँ उन्होंने अपने लेखन की शैली के बारे में बताया।  उसने बुश थिएटर की 2011 की परियोजना सिक्सटी-सिक्स बुक्स में भाग लिया, जिसमें एक टुकड़ा किंग जेम्स बाइबल की एक पुस्तक पर आधारित था।   2013 में उन्हें 20 सर्वश्रेष्ठ युवा ब्रिटिश लेखकों की सूची में शामिल किया गया था।   वह रॉयल सोसाइटी ऑफ लिटरेचर की फेलो हैं।
जयपुर का इंडियन ऑयल डिपो अग्निकांड

पृष्टभूमि

जयपुर के औद्योगिक क्षेत्र सीतापुरा में भारत की तीन प्रमुख पेट्रोलियम तेल कम्पनियों में से एक इंडियन ऑयल की एक बड़ी तेल भण्डारण व्यवस्था है। इसमें अलग अलग कई टैंकों में पेट्रोल, डीज़ल, केरोसीन आदि रखे जाते है। इसके ठीक सामने दूसरी बड़ी तेल कंपनी भारत पेट्रोलियम कॉर्पोरेशन लिमिटेड की भी तेल भण्डारण व्यवस्था है। सीतापुरा इलाका मूल रूप से एक बाहरी औद्योगिक क्षेत्र है पर शहर की निरंतर बदलती मांग के कारण वहां रिहायशी व शिक्षा सम्बन्धी इमारतें भी है।

दुर्घटना

गुरूवार २९ अक्टूबर को सांय ७ बजे के करीब इंडियन ऑयल डिपो में कर्मचारियों द्वारा पास ही के अन्य भण्डारण व्यवस्था को तेल की आपूर्ति करने के लिए दो टैंको के बीच की तेल पाइपलाइन के वाल्व खोले गये। भूलवश उन्होंने जिस टैंक में तेल पूरा भरा था, वह टैंक उस के कारण उच्च दबाव में था के वाल्व पहले खोले व आगे के बाद में। इसी कारण बीच के वाल्व में एकदम से तेज रिसाव हुआ व पेट्रोल का फव्वारा छूट पड़ा। इससे हर तरफ पेट्रोल तेजी से फैल गया व ज्वलनशील पदार्थ की गैस इलाके में फैल गयी। पेट्रोल रिसाव होने व पेट्रोल की गंध के कारण ज्यादातर कर्मचारी व आस पास के औद्योगिक व रिहाइशी इमारतें खाली करा ली गयीं। तदोपरान्त डिपो में दुबारा विधुत चालू करने की वजह से चिंगारी भड़की व पेट्रोल ने तुरंत आग पकड़ ली। इससे ११ तेल के टैंकों में आग लग गयी व वो धू धू कर जलने लगे।

का‍र्रवाई

घटना के बाद जिला प्रशासन ने सभी उपायों के साथ आग बुझाने की कोशिश की तथा वहां दमकल सेवा व एंबुलेंस भेजी गयीं। कानून व्यवस्था सुचारु रखने व पूरे क्षेत्र को खाली कराने के लिए भारी पुलिस बंदोबस्त के साथ सेना की भी सहायता ली गयी। आग और न फैले इस उद्देश्य से अन्य शहरों से भी मदद बुलाई गयी पर विशेषज्ञो की राय के बाद आग को खुद ही बुझने के लिए छोड़ दिया गया व उस पर किसी भी प्रकार से पानी आदि नहीं डाला गया।

नुकसान

इंडियन ऑयल कंपनी को इस अग्निकांड से लगभग १००० करोड़ रुपये का नुकसान हुआ व १० करोड़ लीटर तेल जल कर नष्ट हो गया। इस हादसे में इंडियन ऑयल के कर्मचारियों समेत ११ लोगों की जान गयी व करीब १५० लोग घायल हो गए। आसपास स्थित लगभग ५००-७०० इमारतों को बुरी तरह से नुकसान पहुंचा। हर इमारत को लगभग १० लाख तक का नुकसान हुआ। भयंकर धुएं के कारण पूरे शहर में प्रदूषण फैल गया व घने काले बादल बन गये। इसी कारण कई जगह सूर्य का प्रकाश भी नहीं पहुंच पाय़ा। पर्यावरण पर भी इसका प्रतिकूल असर पड़ा। जहां हवा में कई जहरीले रसायन घुल गए वहीं राजस्थान आने वाले कई पक्षी यहाँ से दूर चले गए। इस धुएं के कारण हरियाणा और दिल्ली राज्यों में धुंध महसूस किया गया।

मुआवजा

भारत सरकार ने करीब ५० करोड़ की शुरुआती सहायता की घोषणा की। साथ ही इंडियन ऑयल ने प्रत्येक मृतक के परिवार को २ लाख व घायलों को १ लाख रुपये मुआवजा देने की घोषणा की है।
आश्रय फ़ाउन्डेशन

उद्देश्य

आश्रय की स्थापना 1982 में कई जवान औरतों ने मिलकर संस्थापक रमा अनन्त की अध्यक्षिता में की थी। फ़ाउन्डेशन बेसहारा बच्चों की भलाई और महिलाओं को सशक्त बनाने के लिए काम करती है।

इतिहास और कार्यक्रम

1982 में अपनी स्थापना के समय संस्था बेंगलोर के स्थानांतरित निर्माणकर्मियों के बच्चों पर केन्द्रित थी। प्रारंभ में ग्रीटिंग कार्ड बेचकर चंदा जमा किया गया और सब काम शहर के एक छोटे से किराए की जगह से किया गया। इससे अर्जित धन मज़दूरों के बच्चों की काम के स्थान पर देखरेख का केन्द्र बनाया गया।  अब यह संस्था महिलाओं और बच्चों के लिए कई लाभकारी काम कर रही है।
भादू नगर

भादू नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
भादू नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २०४  है।
गीत-पहल

गीत-पहल हिन्दी की एक ऑनलाइन वेब पत्रिका है।
पनुन कश्मीर

पनुन कश्मीर कश्मीर के विस्थापित हिन्दुओं का संहठन है। इसकी स्थापना सन् १९९० के दिसम्बर माह में की गयी थी। इस संगठन की मांग है कि काश्मीर के हिन्दुओं के लिये कश्मीर घाटी से एक अलग राज्य का निर्माण किया जाय। ध्यातव्य है कि सन १९९० में कश्मीर घाटी से लगभग सम्पूर्ण हिन्दुओं को पाकिस्तान समर्थित आतंकवाद के चलते घाटी से विस्थापित होना पड़ा था।
मोतीलाल तेजावत

मोतीलाल तेजावत (१६ मई, १८९६--१४ जनवरी १९६९) 'आदिवासियों का मसीहा' के नाम से जाने जाते हैं। इन्होंने वनवासी संघ की स्थापना की। इनहोंने भील, गरासिया तथा अन्य खेतिहरों  पर होने वाले सामन्ती अत्याचार का विरोध किया और उन्हें एकजुट किया। सन 1920 में आदिवासियों के हितों को लेकर 'मातृकुंडिया' नामक स्थान पर एकी नामक आन्दोलन शुरू किया। इन्होंने किसानों से बेगार बन्द बनाई और कामगारों को उनकी उचित मजदूरी दिलाने में महत्वपूर्ण भूमिका निभाई। आदीजा के बाद उदयपुर व चितौडगढ़ से लोकसभा सदस्य रहे तथा राजस्थान खादी ग्रामोद्योग बोर्ड के अध्यक्ष भी बने। 
इनका जन्म  १८९६ को कोल्यारी गांव उदयपुर में हुआ।  १४ जनवरी १९६९ को इनकी मृत्यु हो गई।
भाषा वियोजक

भाषा वियोजक (language isolate) ऐसी प्राकृतिक भाषा है जिसका किसी भी अन्य भाषा से कोई जातीय सम्बन्ध न हो, यानि जो अपने भाषा परिवार में बिलकुल अकेली हो और जिसका किसी भी अन्य भाषा के साथ कोई सांझी पूर्वज भाषा न हो। यूरोप की बास्क भाषा और एशिया की कोरियाई भाषा इसके उदाहरण हैं। भारत में जम्मू और कश्मीर की बुरुशस्की भाषा और मध्य प्रदेश की निहाली भाषा दोनों ही भाषा वियोजक हैं।
सरकार 3

फ्रैंचाइज़ी

2009 में राम गोपाल वर्मा ने कहा कि सरकार श्रृंखला की तीसरी फिल्म बनाने की अभी कोई योजना नहीं बनाई गई है। हालांकि, 2012 में यह सूचित किया गया कि इसकी अगली कड़ी बढ़ाई जायेगी और वर्तमान में फिल्म अपने पूर्व-उत्पादन चरण में है जहां कहानी लिखी जा रही है। फिल्म के 2013 के अंत तक प्रदर्शित किये जाने की उम्मीद है, मुख्य भूमिका में अमिताभ और अभिषेक बच्चन को लिया गया हालांकि उनका चरित्र पिछले फिल्म के अंत में मर जाता है।
अगस्त 2016 में, राम गोपाल वर्मा ने सरकार 3 की पुष्टि की। उन्होंने ट्विटर पर कहा कि अभिषेक और ऐश्वर्या तीसरे फिल्म का हिस्सा नहीं होंगे।. He told on his Twitter that Abhishek and Aishwarya will not be a part of the third installment.
स्कैण्डिनेवियाई देश

स्केंडिनेविया प्रायद्वीप में उत्तरी यूरोप के आने वाले देशों को स्कैंडिनेवियाई देश कहते हैं इनमें नॉर्वे, स्वीडन व डेनमार्क आते हैं। इनके अलावा फिनलैंड, आइसलैंड एवं फैरो द्वीपसमूह के संग ये नॉर्डिक देश भी कहलाते हैं।

परिचय

स्कैंडिनेविया लगभग 55°N से 71°N अक्षांश और 5°E से 31°E देशान्तर के मध्य स्थित एक प्राचीन पठार है। इसमें नार्वे तथा स्वीडेन सम्मिलित हैं। इसकी ढाल सामान्यत: पूर्व की ओर है। इसका क्षेत्रफल लगभ 4,62,625 वर्ग किमी है। यहाँ की जलवायु पश्चिम से पूर्व क्रमश: पश्चिमी यूरोप तुल्य एवं ठंडी महाद्वीपीय है। यहाँ शंकुधारी वनों की प्रचुरता है। झीलों तथा पूर्वोन्मुखी प्रपाती नदियों की अधिकता है।
दुग्धशालाओं के अतिरिक्त गेहूँ, जौ, राई (घास), आलू और चुकंदर आदि यहाँ की कृषि की उपजें हैं। जलप्रपातों की सस्ती बिजली के अतिरिक्त स्थान स्थान पर लोहा, ताँबा, चाँदी, गंधक, सीसा, जस्ता और सोना आदि मिलते हैं। जनसंख्या अधिकांशत: दक्षिणी भाग में है। लोगों का प्रमुख व्यवसाय कृषि, दूध, मछली, जंगली, स्थानीय खनिज एवं शिल्प संबंधी है। प्रायद्वीप में जरूरत से अधिक उत्पन्न वस्तुओं का निर्यात तथा आवश्यक वस्तुओं का आयात होता है। ओसलो, स्टाक्होम, वरजन, नारविक और गोटेबर्ग प्रमुख नगर हैं।
शिरोबिंदु

शिरोबिंदु (अंग्रेजी: zenith, ज़ेनिथ) किसी स्थान के ठीक 'ऊपर' खगोलीय गोले पर स्थित काल्पनिक बिंदु को कहते हैं। इस परिभाषा में 'ऊपर' का मतलब वह दिशा जो गुरुत्वाकर्षण के बल से बिलकुल उल्टी तरफ़ हो। ध्यान दें कि शिरोबिंदु से विप्रीय दिशा के बिंदु को अधोबिंदु (nadir) कहते हैं।
फ़िल्मफ़ेयर सर्वश्रेष्ठ पार्श्व गायिका पुरस्कार

फ़िल्मफ़ेयर सर्वश्रेष्ठ पार्श्व गायिका पुरस्कार हिंदी फिल्मों के लिए वार्षिक फिल्मफेयर पुरस्कार के हिस्से के रूप में फिल्मफेयर द्वारा दिया जाने वाला पुरस्कार है। यह किसी महिला पार्श्व गायिका को दिया जाता है जिसने फिल्म गीत में उत्कृष्ट प्रदर्शन किया है। यद्यपि पुरस्कार समारोह की स्थापना 1954 में हुई थी लेकिन 1959 में सर्वश्रेष्ठ पार्श्व गायक की श्रेणी शुरू की गई थी। यह पुरस्कार 1967 तक पुरुष और माहिला गायक दोनों के लिए शुरू में एक ही था। इस श्रेणी को अगले वर्ष विभाजित किया गया था और जब से पुरुष और महिला गायक को अलग पुरस्कार से प्रस्तुत किया जाता है।
शर्बत

नाम

शर्बत शब्द अरबी भाषा के शब्द शरिबा से आता है जिसका अर्थ है 'पीना'। अरबी भाषा में किसी भी पेय को शरबा कहते हैं। तुर्की तथा फ़ारसी में इसे शेर्बत कहते हैं। भारतीय शब्द शराब भी इसी मूल से आया है। सन् 1867 में 'सेलर्स हैंडबुक' में श्राब शब्द का अर्थ कुछ इस तरह दिया गया था - एक मादक द्रव्य जो समुद्री यात्रियों के लिए कलकत्ता के गंदे इलाकों में बनाया जाता है।
इसी मूल से अंग्रेजी का यूनानी प्रतीत होता शब्द सीरप तथा पुर्तगाली एवं लैटिन के क्रमशः क्ज़ेरोप (xarope) तथा सीरपस (sirupus) शब्द आए हैं।
सिंगारपुर गाँव, लखीसराय (लखीसराय)

यातायात

शिक्षा के मामले में यह गांव सर्बोपरी है कहा जाता है शिक्षा के बिना सब कुछ अधूरा है इसलिए इस गांव के अनेकों बीर बहादुर छात्रों ने सिंगारपुर का नाम रौशन किया है बात किया जाए सिंगारपुर के छात्रों की तो दयानंद रामनिवास जैसे छात्रों ने इस गांव का नाम रौशन किया
सिंगारपुर में रामज्योति मामा गृहदेव का मंदिर होना सोने पे सुहागा के जैसा है
सइहा

श्ब्दोत्पत्ति

सइहा शब्द मारा भाषा के 'सइ' (या सिया) तथा 'हा' शब्दों से मिलकर बना है जहाँ सइ का अर्थ मसिया से है, जिसका अर्थ हाथी होता है, तथा हा का अर्थ दांत से है। अतः इसका शाब्दिक अर्थ हाथीदांत है।  इस स्थान पर बड़ी मात्रा में हाथीदांत पाये जाते हैं। इसका स्थानीय लोगों ने नाम सियाहा दिया है जबकि मिज़ो लोग सइहा कहते हैं।

भूगोल

सइहा कस्बा 22.48°N 92.97°E निर्देशांकों पर स्थित है तथा इसकी समुद्र तल से औसत ऊँचाई ७२९ मीटर (२३९१ फ़ीट) है।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९५.१५% है। अन्य अल्पसंख्यक धर्म हिन्दू २.९७%, मुस्लिम १.६४%, बौद्ध ०.१५%, सिक्ख ०.०३%, जैन ०.०१% तथा अन्य ०.०१% हैं। ०.०४% लोगों ने अपने धर्म का उल्लेख नहीं किया है।

शिक्षा

यहाँ का एकमात्र कॉलेज सइहा कॉलेज है, जो मिज़ोरम विश्वविद्यालय से सम्बद्ध है। इसके अतिरिक्त प्राथमिक व माध्यमिक शिक्षा के लिये कई सरकारी तथा निजी विद्यालय हैं।

यातायात

पवन हंस हेलिकॉप्टर सेवा सइहा को अइज़ोल से हवाई मार्ग द्वारा जोड़ती है। सड़क मार्ग से राष्ट्रीय राजमार्ग ५४ द्वारा अइज़ोल की दूरी ३७८ किमी है, जो कि नियमित बस तथा जीप सेवा द्वारा जुड़ी है।
वाला

वाला (मलयालम: வள), भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का कविता संग्रह है, जो वर्ष 2010 में प्रकाशित हुआ।
गुफा मंदिर, भोपाल

नामकरण

गुफा मंदिर और मंदिर आश्रम परिसर सात प्राकृतिक गुफाओं से घिरा हुआ है। इसी कारण इस मंदिर का नाम गुफा मंदिर पड़ा। इन सात गुफाओं में से एक गुफा में स्वयंभू शिव की पिंडी है और बाकी गुफाओं में संस्कृत के विद्यार्थी रह रहे हैं।

संस्कृत महाविद्यालय

गुफा मंदिर द्वारा संचालित श्री रामानंद संस्कृत महाविद्यालय को १९८९ में शासकीय मान्यता मिल गई थी। यहां संस्कृत शिक्षा के लिए १२ से १४ वर्ष आयु के ८वीं पास बच्चों का प्रवेश दिया जाता है। आश्रम में प्रवेश के बाद इन्हें आचार्य (एम.ए.) तक की शिक्षा नि:शुल्क आवासीय व्यवस्था द्वारा दी जाती है। यह विद्यालय मध्य प्रदेश सरकार के संस्कृत बोर्ड से सम्बद्ध है। मंदिर में संस्कृत भारती के सहयोग से संस्कृत संभाषण शिविरों का आयोजन भी किया जाता है।

गुफा मंदिर मेला

महाशिवरात्रि के पावन पर्व पर लगने वाले वृहद् मेले के अतिरिक्त नवरात्रि और सावन में भी मेलों का आयोजन होता है। नवरात्रि में विभिन्न धार्मिक-सांस्कृतिक कार्यक्रमों का आयोजन किया जाता है। इसके अतिरिक्त राष्ट्रीय पर्वों पर भी भीड़ व सांस्कृतिक कार्यक्रम देखने को मिलते हैं।
मुद्गल

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
म्यूरिन ल्यूकेमिया वाइरस

म्यूरिन ल्यूकेमिया वाइरस एक विषाणु है।
होली लोकगीत

होली उत्तर भारत का एक लोकप्रिय लोकगीत है। इसमें होली खेलने का वर्णन होता है। यह हिंदी के अतिरिक्त राजस्थानी, पहाड़ी, बिहारी, बंगाली आदि अनेक प्रदेशों की अनेक बोलियों में गाया जाता है। इसमें देवी देवताओं के होली खेलने से अलग अलग शहरों में लोगों के होली खेलने का वर्णन होता है। देवी देवताओं में राधा-कृष्ण, राम-सीता और शिव के होली खेलने के वर्णन मिलते हैं। इसके अतिरिक्त होली की विभिन्न रस्मों की वर्णन भी होली में मिलता है।
इस लोकगीत को शास्त्रीय या उप-शास्त्रीय संगीत में ध्रुपद, धमार, ठुमरी या चैती के रूप में भी गाया जाता है।
याजूज माजूज

इस्लाम में याजूज माजूज

मुसलमानों का यह मानना है कि क़ियामते सुग़रा यानी ज़हूरे आले मुहम्मद और क़ियामते कुबरा के दरमियान दज्जाल के बाद याजूज और माजूज का ख़रूज होगा। यह सद्दे सिकन्दरी से निकल कर सारे आलम में फ़ैल जायेंगे और दुनिया के अमनो अमान को तबाह व बरबाद कर देने की पूरी कोशिश करेंगे।
याजूज व माजूज हज़रत नूह अलैहिस्सलाम के बेटे याफ़िस की औलाद से हैं। यह दोनों चार सौ क़बीलों और उम्मतों के सरदार हैं। उनकी कसरत का कोई अंदाज़ा नहीं लगाया जासकता है। मख़लूक़ात में फ़रिश्तों के बाद उन्हें कसरत दी गई है। उनमें कोई भी ऐसा नहीं है जिसके एक हज़ार औलाद न हों। यानी वह उस वक़्त तक नहीं मरते जब तक एक हज़ार औलाद पैदा न करलें। यह लोग तीन क़िस्म के हैं। एक वह जो ताड़ से ज़्यादा लम्बे हैं। दूसरे वह जिनकी लम्बाई व चौड़ाई बराबर है यानी उनकी मिसाल हाथी से दी जा सकती है। तीसरे वह जो अपना एक कान बिछाते व दूसरा ओढ़ते हैं। उनके सामने लोहा, पत्थर और पहाड़ तो कोई चीज़ ही नहीं है। यह हज़रत नूह अलैहिस्सलाम के ज़माने में दुनिया के आख़िर में उस जगह पैदा हुए थे जहाँ सबसे पहले सूरज निकला था। ज़माना -ए- फ़तरत से पहले यह लोग अपनी जगह से निकलते थे और अपने क़रीब की सारी दुनिया को खा पी जाते थे। यानी हाथी, घोड़ा, ऊँट इंसान, जानवर, खेती बाड़ी जो भी सामने आजाता था सबको हज़म कर जाते थे। वहाँ के लोग उनसे बहुत तंग थे। ज़मान – ए- फ़तरत में हज़रत ईसा अलैहिस्सलाम के बाद जब ज़ुल क़रनैन उस जगह पहुँचे और उन्हें वहाँ का वाक़िया मालूम हुआ और वहाँ की मख़लूक़ ने उनसे अर्ज़ किया कि हमें इस मुसीबत, याजूज माजूज से बचाईये तो उन्होंने दो पहाड़ों के उस दरमियानी रास्ते को, जिससे वह आते जाते थे, अल्लाह के हुक्म से लोहे की दीवार से बंद कर दिया था। यह दीवार 200 गज़ ऊँची और 50 या 60 गज़ चौड़ी है। इसी दीवार को सद्दे सिकन्दरी कहते हैं। क्योँकि ज़ुल क़रनैन का असली नाम सिकन्दर था। सद्दे सिकन्दरी के बन जाने के बाद उनकी ख़ुराक साँप क़रार दी गई, जो आसमान से बरसते हैं। यह क़ौम इमाम अलैहिस्सलाम के ज़हूर तक वहीं पर बंद रहेगी। उनका असूल व तरीक़ा यह है कि वह लोग पूरी रात सद्दे सिकन्दरी को चाट कर काटते हैं। जब सुबह होती है और उनके ज़िस्मों को धूप लगती है तो हट जाते हैं। फिर दूसरी रात कटी हुई दीवार भी पुर हो जाती है और वह फिर उसे काटने में लग जाते हैं। यह लोग इमाम अलैहिस्सलाम के ज़माने में ख़ुरूज करेंगे दीवार कट जायेगी और यह निकल पड़ेंगे। उस वक़्त हालत यह होगी कि यह सब लोग पूरी दुनिया में फैल जायेंगे और निज़ाम को दरहम बरहम करना शुरू कर देंगे। लाख़ों लोग मारे जायेंगे और दुनिया की खाने पीने की कोई चीज़ ऐसी बाक़ी न रहेगी जिस पर यह तसर्रुफ़ न करलें। यह लोग बला के जंग जू होंगे और दुनिया को मार कर खा जायेंगे। यह लोग आसमान पर तीर फ़ेंक कर आसमानी मख़लूक़ को मारने का होंसला करेंगे। जब उधर से अल्लाह के हुक्म से खूँन लगा तीर वापस आयेगा तो यह बहुत खुश होंगे और आपस में कहेंगे कि अब हमारा इक़्तेदार ज़मीन से बलंद हो कर आसमान तक पहुंच गया है। इसी दौरान हज़रत इमाम महदी अलैहिस्सलाम की बरकत और हज़रत ईसा अलैहिस्सलाम की दुआ से अल्लाह एक बीमारी भेजेगा जिसको अरबी में नग़फ़ कहते हैं। यह बीमारी नाक से शुरू हो कर ताऊन की तरह एक ही रात में उन सबका काम तमाम कर देगी। उनके मरने के बाद उनके मुरदा जिस्मों को खाने के लिए उनक़ा नामी परिन्दा पैदा होगा जो ज़मीन से उनकी ग़ंदगी को साफ़ कर देगा।
( तफ़सीरे साफ़ी सफ़ा 278 व मिशकात सफ़ा 366 सही मुसलिम व सही तिमीज़ी व इरशाद उत तालेबीन सफ़ा 398 व ग़ायत उल मक़सूद जिल्द न.2 सफ़डा 765 व मजमा उल बहरैन सफ़ा 466 व क़ियामत नामा सफ़ा 8)  मोबिन अंसारी
आयुर्विज्ञान तथा शल्य-चिकित्सा स्नातक

आयुर्विज्ञान तथा शल्य-चिकित्सा स्नातक (एमबीबीएस), चिकित्सा और शल्यचिकित्सा के क्षेत्र की दो प्रथम व्यावसायिक उपाधियाँ हैं।  लैटिन भाषा में इसे  Medicinae Baccalaureus, Baccalaureus Chirurgiae कहा जाता था/है। इस डिग्री का संक्षिप्तीकरण भी कई तरह से किया जाता है, जैसे- MBBS, MB ChB, MB BCh, MB BChir (Cantab), BM BCh (Oxon), BMBS) आदि। एमबीबीएस की डिग्री उन देशों के विश्वविद्यालय देते हैं जो यूके की शिक्षा परम्परा का पालन करते हैं।
इस डिग्री के नाम से पता चलता है कि दे दो अलग-अलग स्नातक उपाधियाँ हैं। किन्तु व्यवहार में, दोनों को मिलाकर एक डिग्री के रूप में समझा/माना जाता है और एक साथ ही ये दोनों उपाधियाँ दी जातीं हैं। वे देश जो यूएसए की शिक्षा-प्रणाली का अनुसरण करते हैं, उनमें 'डॉक्टर ओफ़ मेडिसिन' (एम डी) नामक डिग्री दी जाती है, जो एमबीबीएस के तुल्य है।
सत्यमेव जयते (2018 फिल्म)

सत्यमेव जयते (transl. केवल सत्य की जीत होती है; हिन्दी उच्चारण: [sət̪jəmeːʋə dʒəjət̪eː]) एक 2018 भारतीय एक्शन फिल्म है. फिल्म में जॉन अब्राहम, मनोज बाजपेयी और आयशा शर्मा मुख्य भूमिका में है । 15 अगस्त 2018 को अक्षय कुमार की गोल्ड (2018 फ़िल्म) के साथ जारी किया गया था। 
शूटिंग के लिए फिल्म शुरू हुआ 5 मार्च 2018 और यह प्रीमियर 5 अप्रैल 2018 को हुआ. आधिकारिक फिल्म के लिए ट्रेलर जारी किया गया था 28 जून 2018 को. भारतीय स्वतंत्रता दिवस, 15 अगस्त 2018 को फिल्म जारी किया गया था.
५७६आई

५७६आई (रोमन: 576i) एक प्रकार का वीडियो प्रारूप है जो उन देशों में प्रयुक्त होता है जहां पहले पैल (PAL) या सीकैम (SECAM) उपयोग में था। यह इन मानकों का अंकीय (डिजिटल) संस्करण है।
इस मोड में छवियों का ऊर्ध्वाधर विभेदन (वर्टिकल रिज़ोल्यूशन) है। क्षैतिज विभेदन आमतौर पर ७२० या ७६८ पिक्सलों का होता है। आई (i) अन्तर्गथित (इंटरलेस्ड) के लिए है, जिसका अर्थ है कि प्रत्येक छवि का संचरण दो डेलबिल्डर के रूप में किया जाता है। फिर इनका विलय कर परदे पर छवि बनाने के लिए किया जाता है।
परमाणु ऊर्जा आयोग (भारत)

भारत सरकार का परमाणु ऊर्जा आयोग परमाणु ऊर्जा विभाग के अन्तर्गत एक महत्वपूर्ण शासी निकाय है। इसका प्रभार सीधे प्रधानमंत्री के पास होता है।